b'\n_START_ARTICLE_\nBugatti Type 35\n_START_PARAGRAPH_\nBugatti Type 35 je najuspe\xc5\xa1nej\xc5\xa1i dirkalnik Bugattija in eden najuspe\xc5\xa1nej\xc5\xa1ih v zgodovini moto\xc5\xa1porta. Bil je prvi dirkalnik z zna\xc4\x8dilnim Bugattijevim zaobljenim hladilnikom, in velja na najlep\xc5\xa1i predvojni dirkalnik. Bil je neverjetno uspe\xc5\xa1en, saj je v vseh svojih razli\xc4\x8dicah in na dirkah vseh kategorij dosegel preko tiso\xc4\x8d zmag. V sezoni 1926 je Bugattiju prinesel naslov Svetovnega konstruktorskega prvaka. Type 35 je v povpre\xc4\x8dju zmagal kar na \xc5\xa1tirinajstih dirkah na teden. Organizatorji dirke Targa Florio so mu namenili posebno mesto, saj je zmagal na dirki petkrat zapored med letoma 1925 in 1929. Na prvih petih dirkah presti\xc5\xbene Velike nagrade Monaka Bugatti le enkrat ni dosegel zmage, \xc5\xa1tirikrat pa je zmagal tudi na dirki za Veliko nagrado Francije.\n_START_SECTION_\nType 35A\n_START_PARAGRAPH_\nCenej\xc5\xa1a razli\xc4\x8dica dirkalnika Type 35 se je pojavila maja 1925. Tovarni\xc5\xa1ko ime Type 35A je bilo ignorirano v javnosti, ki ga je poimenovala Tecla po slavnem izdelovalcu imitacije nakita. Motor je bil vzet iz dirkalnika Type 30, imel je manj\xc5\xa1e ventile in ro\xc4\x8dni v\xc5\xbeig. To je zmanj\xc5\xa1alo stro\xc5\xa1ke izdelave pa tudi mo\xc4\x8d motorja. Prodali so 139 poceni razli\xc4\x8dice dirkalnika Type 35A.\n_START_SECTION_\nType 35C\n_START_PARAGRAPH_\nType 35C je imel super kompresorski motor, \xc4\x8deprav je Ettore Bugatti do sedaj tovrstno re\xc5\xa1itev vselej zavra\xc4\x8dal. Tako je motor proizvajal 128 KM z enim samim uplinja\xc4\x8dem tipa Zenith. Izdelanih je bilo petdeset tak\xc5\xa1nih dirkalnikov, najpomembnej\xc5\xa1i zmagi pa so dosegli na dirkah za Veliko nagrado Francije v letih 1928, ko je zmagal William Grover-Williams, in 1930, ko je zmagal Philippe Etancelin.\n_START_SECTION_\nType 35T\n_START_PARAGRAPH_\nType 35T je bil poseben model za dirko Targa Florio v sezoni 1926, kmalu pa se ga je prijelo neuradno ime Bugatti Targa Florio. Motor je imel delovno prostornino 2262\xc2\xa0cm\xc2\xb3. Zaradi omejitve prostornine motorjev na 2.0L na dirkah za Veliko nagrado, je bil ta model izdelav le v trinajstih primerkih.\n_START_SECTION_\nType 35B\n_START_PARAGRAPH_\nType 35B je bila zadnja razli\xc4\x8dica dirkalnika Bugatti Type 35, izdelana leta 1927. Originalno je bila poimenovala Type 35TC, ker si je z dirkalnikom Type 35T delila motor z delavno prostornino 2.3L, toda z dodatkom super kompresorja kot pri dirkalniku Type 35C. Tako je motor lahko proizvajal mo\xc4\x8d 138 KM, izdelanih pa je bilo 45 primerkov. Type 35B je zmagal na dirki za Veliko nagrado Francije v sezoni 1929, ki jo je dosegel William Grover-Williams.\n_START_SECTION_\nType 37\n_START_PARAGRAPH_\n\xc5\xa0asija in ogrodje dirkalnika Type 35 sta bila uporabljena za \xc5\xa1portni dirkalnik Type 37, ki je imel nov straight-4 motor z delovno prostornino 1496\xc2\xa0cm\xc2\xb3. Lahko je proizvajal mo\xc4\x8d 60 KM, kasneje pa so tak motor vgradili \xc5\xa1e v dirkalnik Type 40. Izdelanih je bilo kar 290 primerkov._NEWLINE_Type 37A je imel super kompresijski motor. Tako se je mo\xc4\x8d motorja pove\xc4\x8dala na med 80 in 90 KM, dirkalnik pa je imel tudi debelej\xc5\xa1e zavorne diske.\n_START_SECTION_\nType 39\n_START_PARAGRAPH_\nDirkalnik Type 39 je bil enak dirkalniku Type 35C, edina razlika je bila v motorju. Opremljen je bil z manj\xc5\xa1im in \xc5\xa1ibkej\xc5\xa1im motorjem z delovno prostornino 1493\xc2\xa0cm\xc2\xb3, kar je zmanj\xc5\xa1alo njegovo mo\xc4\x8d z 88 na 66 KM. Proizvedenih je bil deset primerkov._NEWLINE_Izdelana je bila tudi razli\xc4\x8dica s \xc5\xa1e \xc5\xa1ibkej\xc5\xa1im motorjem z delavno prostornino 1092\xc2\xa0cm\xc2\xb3.'